Паэма Адама Міцкевіча цяпер ідзе адразу ў двух сталічных тэатрах: лялечным і прыватным тэатры Ч. Але нацыянальнай ідэі найбольш адпавядае менавіта прадукт апошняга. Асабліва другая дзея. Калі ў цэнтры першай знаходзіцца старажытны памінальны абрад Дзяды, дык пасля антракту мы бачым адлюстраванне рэальных падзей. У 1823 годзе Адам Міцкевіч разам з сябрамі па таварыстве філаматаў быў кінуты ў вязніцу. Нездарма рамантычны паэт Густаў (Раман Падаляка), які сумуе па няспраўджаным каханні, пераўвасабляецца ў Конрада, змагара за незалежнасць Бацькаўшчыны. Маналогі ў выкананні Падалякі – найвышэйшы эмацыйны пункт спектакля.